РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-54/23

Датум: 14. новембар 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 24. сједници одржаној дана 14. новембра 2023. године, донијела је

**Р Ј Е Ш Е Њ Е**

**О РАЗРЈЕШЕЊУ ДИРЕКТОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Момчило Копривица из Бијељине, разрјешава се дужности директора Јавне установе „Музеј Семберије“ Бијељина, због истека мандата на који је именован.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Имајући у виду чињеницу да је Момчило Копривица именован за директора Јавне установе „Музеј Семберије“ Бијељина рјешењем Скупштине Града Бијељина у претходном сазиву број 01-111-69/19 од 04.10.2019. године, да је прије доношења рјешења о именовању број 01-111-69/19 од 04.10.2019. године проведен поступак јавне конкуренције, да мандат директора Јавне установе „Музеј Семберије“ Бијељина траје четири године, те да је истекао временски период од четири године на који је именован, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Момчило Копривица |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-55/23

Датум: 14. новембар 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 24. сједници одржаној дана 14. новембра 2023. године, донијела је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ**

**ДИРЕКТОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Момчило Копривица из Бијељине, именује се за вршиоца дужности директора Јавне установе „Музеј Семберије“ Бијељина.

2. Именовани ће функцију из тачке 1. овог Рјешења обављати до окончања поступка избора и коначног именовања директора Јавне установе „Музеј Семберије“ Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласинк Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |

На основу члана 8. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став (2) тачка 36) Статута Града Бијељина („Службени гласник Града Бијељина“, број: 9/17) Скупштина Града Бијељина на 24. сједници одржаној дана 14. новембра 2023. године, расписала је

**Ј А В Н И К О Н К У Р С**

**ЗА ПОПУНУ УПРАЖЊЕНOГ МЈЕСТА**

**ДИРЕКТОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

I ДИРЕКТОР ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА

II ОПИС ПОСЛОВА

Директор представља и заступа јавну установу, организује и руководи установом, предлаже акте које доноси Управни одбор, извршава одлуке Управног одбора и предузима мјере за њихово спровођење, стара се и одговара за законитост рада и коришћење и располагање имовином установе и обавља и друге послове утврђене Законом и Статутом.

III М А Н Д А Т

Директор се именује на период од 4 ( четири ) године.

IV С Т А Т У С

Уговором о међусобним правима и обавезама који директор закључује са Управним одбором утврђује се радно-правни статус, плата и друга примања директора по основу рада.

V ОПШТИ УСЛОВИ ЗА КАНДИДАТЕ СУ:

* Да су држављани БиХ – Републике Српске,
* Да су старији од 18 година,
* Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,
* Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом.
* Да нису осуђивани за кривична дјела која их чине неподобним за вршење дужности.

VI ПОСЕБНИ УСЛОВИ И КРИТЕРИЈУМИ ЗА КАНДИДАТЕ

Посебни услови за кандидате из тачке I су:

- висока стручна спрема (VII степен), музејске струке, археологија, етнологија,

историја, историја умјетности, конзервација-рестаурација,

- најмање пет година радног искуства у музејској струци,

- посједовање руководних и организационих способности,

- доказани резултати и успјеси у обављању ранијих послова,

- програм рада.

VII СУКОБ ИНТЕРЕСА

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске („Службени гласник Републике Српске“, број: 41/03), Законом о спречавању сукоба интереса у органима власти Републике Српске („Службени гласник Републике Српске“, број: 73/08), Законом о локалној самоуправи („Службени гласник Републике Српске“, број: 97/16, 36/19 и 61/21) и другим законима.

Кандидати не могу бити лица која су на функцији у политичкој странци.

VIII ПОТРЕБНА ДОКУМЕНТА

Уз пријаву кандидати достављају доказе о испуњавању општих и посебних услова, у оригиналу или овјереној копији:

- биографију о кретању у служби,

- увјерење о држављанству (да није старије од три мјесеца),

- извод из матичне књиге рођених,

- својеручно потписане и овјерене изјаве о испуњавању услова из тачке V алинеје

3., 4. и 5. Конкурса,

- својеручно потписану и овјерену изјаву о непостојању сукоба интереса (тачка VII

Конкурса),

- диплому о завршеној високој стручној спреми,

- доказ о траженом радном искуству у струци (потврда/увјерење),

- увјерење да се против њих не води кривични поступак (да није старије од три

мјесеца),

- програм рада и ако посједује и друге доказе којима доказује резултате рада на

ранијим пословима, посједовање руководних и организационих способности.

Изабрани кандидат је дужан доставити увјерење да није осуђиван (да није старије од три мјесеца) и увјерење о општој здраственој способности који буде именован на дужност.

Са свим кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.

IX РОК ЗА ПОДНОШЕЊЕ ПРИЈАВА

Рок за подношење пријава је 14 дана од дана последњег објављивања Конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „Комисија за избор“.

X ОБЈАВЉИВАЊЕ

Јавни конкурс ће се објавити у „Службеном гласнику Републике Српске“ и дневном листу „Независне новине“.

Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-56/23 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 14. новембар 2023. године |  |  |
|  |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-57/23

Датум: 14. новембар 2023. године

На основу члана 9. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став (2) Статута Града Бијељина („Службени гласник Града Бијељина“, број: 9/17), Скупштина Града Бијељина на 24. сједници одржаној дана 14. новембра 2023. године, донијела је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР ДИРЕКТОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

I

У Комисију за избор директора Јавне установе „Музеј Семберије“ Бијељина, именују се:

1. Јелена Шаренац Бурић, предсједник

2. Мирсада Ђезић, члан

3. Милена Савић, члан

4. Стефан Јовић, члан

5. Горан Марковић, члан

II

Задатак Комисије за избор је да у складу са Законом о министарским, владиним и другим именовањима у Републици Српској („Службени гласник Републике Српске“, број: 41/03 ) прегледа све пријаве које стигну у прописаном року, по потреби прибави додатне информације о кандидатима, обави интервју са свим кандидатима који су ушли у ужи избор и након тога достави Извјештај о свом раду Скупштини Града на разматрање и доношење акта за коначно именовање.

III

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |